הסטנד הזה הומלץ לנו על ידי אחד הגולשים בפורומים שלנו, מיד מיהרנו לרכוש ולסקור אותו אז תודה רבה למי שהמליץ וסליחה שאני לא זוכר את שמו, זה היה מזמן.
הסטנד עשוי מחומרים מאוד איכותיים, זה פשוט מרגיש ככה, שום דבר לא מתנדנד, לא חורק והקווים מדוייקים ונקיים. החומר הירוק-צהוב (יש גם דגם אפור) הוא סוג של ספוג-גומי בעל גמישות-קשיחות טובה כך שיתפוס את המכשיר היטב.
הכיונון שלו מאוד מוצלח, למעשה יש בחיבור בין העריסה לבין הסטנד עצמו גולה בתוך מפרק, אפשר לסובב לכל כיוון שרוצים, וכאשר מגיעים לפוזיציה טובה פשוט מבריגים את האום בגב המכשיר חזק כדי לקבע את העריסה.
עקב אכילס של המכשירים הזה הוא החיבור וואקום, היו לי המון סטנדים שלא הגיעו לשלב של כתיבת סקירה באתר כי פשוט לא החזיקו מעמד מספיק זמן. כדי שהוואקום יהיה טוב, צריך שהוא ייצוק בצורה מדוייקת, בלי עיקומים, חיבורי הלחמה של גומי או כל דבר מפריע אחר, אלא ממש חלק לחלוטין וסימטרי לחלוטין. וזה בהחלט המקרה כאן! בנוסף לואקום, היצרן הגדיל לעשות והפך את התחתית גומי לדביקה (בסגנון משטחי סיליקון דביק למי שמכיר) לאחיזה משופרת. הדבר הקטן לכאורה הזה עשה עבורי את ההבדל משום שזה המכשיר הראשון שמצליח להדבק לפלסטיק של הדשבורד שלי. עד היום נאלצתי להדביק על השמשה כי אף סטנד לפני Rock לא הצליח להאחז בפלסטיק יותר משבוע.
הדביקות נחלשת בהעברה ממקום למקום, כדאי לבחור מקום אחד ולקבע.
מאחר והתלהבנו מהאיכות של היצרן הזה, שווה להעיף מבט בשני דגמים נוספים.
ZOPO Hero 1 - פשוט טוב!